שדואן

שדואן (בערבית: شدوان) הוא אי אלמוגים בפתח מפרץ סואץ בצפון ים סוף. בעבר נקרא האי "שאקר". על האי מגדלור. פסגת האי בגובה של 301 מטר מעל פני הים.

הצוקים הגבוהים המקיפים את האי והמים העמוקים סביבו מושכים אוכלוסיית כרישים.

ב-22 בינואר 1970, במהלך מלחמת ההתשה, השתלטו כוחות צה"ל על האי, בו הוצבו כוחות מצריים כמו גם מכ"ם. מטרות המבצע היו לקיחת שבויים מצריים כ"קלפי מיקוח" והמשך התשת הצבא המצרי.

כיום האי הוא שטח צבאי סגור וממוקש בשליטת מצרים, אם כי באזור האי קיימים מספר אתרי צלילה.

הערות שוליים 

מצרים: איים
מצרים: תיירות
איים בים סוף
איים לא מיושבים